Ocean Basket (Westgate Shopping Centre) - Restaurant in Roodepoort - EatOut
Menu - Ocean Basket Menu - Updated May 2019
Shop No. 52, Westgate Shopping Centre, Ontdekkers Road, Roodepoort
How would you rate Ocean Basket (Westgate Shopping Centre)? Catherine, Hertogin van Cambridge - Wikipedia
(Aangestuur vanaf Kate Middleton)
Catherine Elizabeth Mountbatten-Windsor, gebore Middleton
* Catherine, Hertogin van Cambridge
* HKH die Hertogin van Cambridge
Carole Elizabeth Middleton, gebore Goldsmith
9 Januarie 1982, Bucklebury,
Tydens die troue.
Catherine, Hertogin van Cambridge (Engels: Catherine, Duchess of Cambridge; "gewone" naam: Catherine Elizabeth (Kate) Mountbatten-Windsor, gebore Middleton op 9 Januarie 1982 in Reading, graafskap Berkshire) is die eggenote van die Britse prins William, Hertog van Cambridge, wat die tweede aanspraakmaker op die Britse troon is.
Die hertogin het in Bucklebury in die graafskap Berkshire grootgeword. Sy het die St. Andrew-skool in Pangbourne in die graafskap Berkshire en die Marlborough-kollege in die graafskap Wiltshire bygewoon, en daarna kunsgeskiedenis aan die Skotse Universiteit van St. Andrews gestudeer. Van November 2006 tot Oktober 2007 het sy by die klerefirma Jigsaw gewerk, en sedert einde 2008 by Party Pieces, 'n posbestellingsonderneming vir feesbenodigdhede en -versierings wat aan haar ouers behoort.
Sy is nie van adellike afkoms nie en is 'n lid van die Anglikaanse Kerk. Sy het 'n jonger suster (Pippa, gebore 1983) en broer (James, gebore 1987).
Kate en William het mekaar in 2001 aan die Universiteit van St. Andrews leer ken. Hulle het sedert 2002 'n verhouding gehad en het in Oktober 2010 verloof geraak. Die paartjie is op 29 April 2011 getroud. Sir Thomas Fairfax (c. 1475–1520), voorvader van die 17de-eeuse Engelse generaal sir Thomas Fairfax (1612–1671), is hul gemeenskaplike voorouer. Tussen 2010 en 2013, toe William 'n RAF-lug-redding-vlieënier was, het die egpaar by Anglesey, 'n eiland in die noordweste van Wallis gewoon.
Op 22 Julie 2013 het sy die lewe geskenk aan 'n babaseuntjie in 'n Londense hospitaal. Die Britse koningshuis het 'n paar dae later bekend gemaak die nuweling se naam is George Alexander Louis, oftewel prins George van Cambridge. Die naam George, van ses konings, is ook die naam van koningin Elizabeth II se pa, George VI, wat die Britte tydens die Tweede Wêreldoorlog verenig het. Hul tweede kind, Charlotte Elizabeth Diana, is op 2 Mei 2015 in Londen gebore. Die naam Charlotte is die vroulike vorm van Charles, vader van William en ook een van Catherine se suster, Pippa, se name; die naam Elizabeth is die tweede naam van Catherine en ook van haar moeder, Carole Middleton, en die eerste naam van koningin Elizabeth II, grootmoeder van William. Die naam Diana is die naam van Diana, Prinses van Wallis, William se moeder. Hul derde kind, Louis Arthur Charles, is op 23 April 2018 gebore. Agtien konings in Frankryk het Louis geheet, dit is ook William se vierde naam. Terwyl Arthur beide een van William en sy pa, Charles, se name is. Sy naam Charles, is dan ook sy oupa se naam, sowel as een van William se broer, Harry, se name.
Tot 29 April 2011: mej. Catherine Middleton (Engels: Miss Catherine Middleton)
Sedert 29 April 2011: HKH die Hertogin van Cambridge (Engels: HRH The Duchess of Cambridge)
Volle aanspreekvorm in Engels: Her Royal Highness The Princess William Arthur Philip Louis, Duchess of Cambridge, Countess of Strathearn, Baroness Carrickfergus, Master of Arts.
↑ Sedert 29 April 2011
↑ Reitwiesner, William Addams (2011). Child, Christopher Challender (red.). The Ancestry of Catherine Middleton (in Engels). Boston, Massachusetts: New England Historic Genealogical Society. pp. 9, 16. ISBN 978-0-88082-252-7. Aanhaling gebruik verouderde parameter |coauthor= (help)
↑ En die klein prins se naam is..., Nuus24, 25 Julie 2013
↑ Low, Valentine (5 Mei 2015). “Charlotte Elizabeth Diana: a name to honour the women in William's life” (in Engels). The Times: 1,4.
Duitse, Engelse en Nederlandse Wikipedias.
Wikimedia Commons bevat media in verband met Catherine, Hertogin van Cambridge.
(en) Profiel, BBC
(en) Stamboom, BBC
Ontsluit van "https://af.wikipedia.org/w/index.php?title=Catherine,_Hertogin_van_Cambridge&oldid=1900737"
Die bladsy is laas op 30 Januarie 2019 om 22:26 bygewerk.